Előterjesztés

a

**„Az önkormányzat közművelődési rendeletének felülvizsgálata”**

tárgyú napirendi ponthoz

Litér Község Önkormányzata Képviselő-testülete

2021. november 25.

**Tisztelt Képviselő-testület!**

A Veszprém Megyei Kormányhivatal Törvényességi Felügyeleti Osztálya az önkormányzat közművelődési feladatáról, a helyi közművelődési tevékenység támogatásáról szóló 7/2021. (II.25.) önkormányzati rendeletének felülvizsgálatát követően az alábbi hibákat jelezte konzultációs lapján:

|  |  |  |
| --- | --- | --- |
| **Önkormányzat neve** | **Rendelet címe, száma** | **Hiba rövid leírása, + Milyen jogszabályhelybe ütközik a rendelkezés?** |
| Litér | 7/2021.(II.25.) az önkormányzat közművelődési feladatáról, a helyi közművelődési tevékenység támogatásáról | 1.Bevezető részben az Alaptörvényt nem kell jogalkotási hatáskör kapcsán feltüntetni (Jszr.54.§ (1) -  |
| 2. A rendeletnek a hatályát nem kell megjelölni, - Jat.6.§ (1)-(3) (Amennyiben az 1.§ hatályát veszti, akkor a 2.§ (1) bekezdésben a Kulttv.-t ki kell írni teljesen) |
| 3. A rendelet 3.§ (3) bekezdése tévesen közművelődési intézmény kifejezést használ, az helyesen közösségi színtér (**A települési önkormányzat által fenntartott közművelődési intézmény az önkormányzat 100%-os tulajdonában álló nonprofit gazdasági társaságként vagy költségvetési szervként működik.)-** Kulttv. 77.§ (1), (4) |

Fentiek miatt a rendelet hatályon kívül helyezését és az előterjesztés mellékletét képező új, javított rendelet elfogadását javasoljuk!

Litér, 2021. november 18.

 Varga Mihály

 polgármester

**Litér Község Önkormányzat Képviselő-testületének
…./2021. (XI……..) önkormányzati rendelete**

**az önkormányzat közművelődési feladatáról,**

**a helyi közművelődési tevékenység támogatásáról**

Litér Község Önkormányzat Képviselő-testülete a muzeális intézményekről, valamint a nyilvános könyvtári ellátásról és a közművelődésről szóló 1997. évi CXL törvény 83/A. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeletet alkotja:

1. Közművelődési feladatellátás

1.§ (1) Litér Község Önkormányzata (a továbbiakban: Önkormányzat) a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény Kult, tv. 76.§ (3) bekezdés a) és d) pontja szerinti közművelődési alapszolgáltatásokat biztosítja.

(2) Az Önkormányzat az (1) bekezdésben meghatározott alapszolgáltatások biztosításához a jogszabály szerinti személyi, tárgyi, infrastrukturális feltételeket biztosítja.

1. A közművelődési feladatellátás szervezeti keretei

2. § (1) Az Önkormányzat a közművelődési alapszolgáltatások, a nyilvános könyvtári ellátás biztosítása érdekében közösségi színteret biztosít.

(2) A településen az Önkormányzat közművelődési feladatainak ellátásához az alábbi közművelődési közösségi színtér működik:

Ertl Pálné Művelődési Ház és Könyvtár 8196 Litér, Ond utca 1.

(3) Az Önkormányzat közösségi színtere Litér Község Önkormányzata fenntartásában működik.

(4) Az Önkormányzat közművelődési feladatainak ellátása során együttműködik:

a) más önkormányzat és egyéb szervezetek által fenntartott közművelődési intézményekkel,

b) a közművelődési célú civil szervezetekkel

c) egyházakkal

d) nevelési-oktatási intézményekkel,

e) testvértelepüléssel

f) közművelődési feladatok ellátásában résztvevő országos, vagy regionális térségi szervezetekkel,

g) helyi kulturális feladatokat felvállaló jogi és természetes személyekkel.

1. A közművelődési tevékenység finanszírozása

3.§ (1) A közművelődési feladatok végrehajtásának fedezetét az Önkormányzat éves költségvetésében biztosítja. Ennek forrása a saját bevétel, a központi költségvetésből származó kulturális normatíva, valamint a különböző alapítványokból pályázati úton elnyerhető támogatás.

(2) Az Önkormányzat közművelődési feladatainak ellátása érdekében biztosítja a szükséges személyi, szakképzettségi és tárgyi feltételeket.

(3) A közművelődés céljára benyújtott pályázatokhoz a saját erő biztosításához az Önkormányzat segítséget nyújt a költségvetési rendeletében megállapítottan, illetve egyedi döntés alapján.

(4) Az Önkormányzat e rendeletében meghatározott feladatait, vagy egyéb kulturális feladatokat ellátó személyeket, szakköröket, csoportokat évente pályázati úton, közművelődési céllal pénzügyi támogatásban részesítheti.

1. Záró rendelkezés

4.§ (1) Hatályát veszti Litér Község Önkormányzat Képviselő-testületének az önkormányzat közművelődési feladatáról, a helyi közművelődési tevékenység támogatásáról szóló 7/2021. (XII.30.) önkormányzati rendelete.

(2) Jelen rendelet a kihirdetést követő napon lép hatályba.

Varga Mihály Bencze Éva

 polgármester jegyző

1. **Indoklás és hatástanulmány**
2. **Litér Község Önkormányzat Képviselőtestületének**

**az önkormányzat közművelődési feladatáról, a helyi közművelődési tevékenység támogatásáról szóló …/2021. (……) önkormányzati rendeletéhez**

**Általános indokolás**

Litér Község Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL törvény 83/A. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva került a rendelet megalkotásra.

Az új, egységes szerkezetben elfogadásra került rendelet hatályba lépésével egyidejűleg a régi rendelet hatályon kívül helyezésre kerül.

Az új rendelet megalkotásának célja, hogy az megfeleljen a hatályos jogszabályi környezetnek.

**indokolás**

Litér Község Önkormányzatának Képviselő-testülete e rendeletben állapítja meg közművelődési feladatait, szem előtt tartva Litér kultúrájának fejlődését.

A rendelet a következő §-okat tartalmazza:

1.§ A közművelődési feladatellátást tartalmazza.

2.§ A közművelődési feladatellátás szervezeti kereteit tartalmazza.

3.§ A közművelődési feladatellátás finanszírozását tartalmazza.

4.§ A rendelet hatályba lépésével kapcsolatos záró rendelkezést tartalmazza.

**Hatásvizsgálat**

Társadalmi, gazdasági hatás:

A rendelet társadalmi hatása a közművelődés és a kulturális élet fejlődése, ezáltal a lakosság életszínvonalának emelése. Gazdasági hatása a rendeletnek nincs.

Költségvetési hatás:

A rendelet az Önkormányzat költségvetését érinti, melyben a forrásokat a meghatározott feladatokra biztosítani szükséges.

Környezeti, egészségi következmények:

A rendeletnek környezeti és egészségügyi hatása nincs.

Adminisztratív terheket befolyásoló hatás:

Az Önkormányzatra jelentősebb adminisztratív terheket nem ró. A rendelet alkalmazásához szükséges személyi, szervezeti és tárgyi feltételek rendelkezésre